Samas on arengusuundade koostamise protsess ise inimesi valgustav ja organisatsiooni eneseanalüüsile sundiv. Seega kasulik. Kui eelnimetatud ohte teadvustada ja vältida, on igast arutelust kasu. Ja arutelu on vaja, sest igas kulka rahastatavas valdkonnas leidub rahulolematust kulka üldjoontes kasuliku tegevuse mõne seigaga. Selge ju, et eriti viimastel aastatel kasvamise lõpetanud napi ressursi jagamisel  esineb vastandlikke huvisid, olgu need siis üksikisikute ja organisatsioonide, riiklike ja erastruktuuride, projektide ja püsitegevuste vahel. Ministeeriumist lähtunud surve sokutada kulka lahendada eelarvekärbetest tingitud puudujääke põhirahastamisel on andnud oma lisa pingete kasvu. Ja kui mitte enamat, siis vähemast analüüsi vajab see, miks ei ole kulka juhtorganid suutnud rangelt seadusele toetudes seda survet piisavalt tõrjuda.